rejauldu/bengali-wikipedia huggingface dataset:
ভাষা খুঁজুন সংশ্লিষ্ট ভাষার নিবন্ধ খুঁজে পেতে একটি আইএসও ৬৩৯-১ কোড টাইপ করুন। ভাষা কোড বলতে পৃথিবীর মনুষ্যভাষাগুলিকে সংক্ষেপে চিহ্নিত করে, এমন বর্ণ ও সংখ্যার সমষ্টিকে বোঝায়। প্রায়শ ব্যবহৃত হয় এমন ভাষা কোডগুলির মধ্যে আছে ISO 639, বিশেষত ISO 639-1 এবং ISO 639-2 কোডগুলি। ইন্টারনেট আদর্শগুলি সাধারণত IETF language tag ব্যবহার করে, যেগুলি ISO 639-এর উপর ভিত্তি করেই নির্মিত।  পূর্বে এসআইএল-এর ব্যবহৃত কোড বেশি প্রচলিত ছিল, কিন্তু তারা নিজেই বর্তমানে ISO 639-3 ব্যবহার করে বলে সেগুলি এখন পরিত্যক্ত।  উদাহরণস্বরূপ, বিভিন্ন কোডিং পদ্ধতিতে ফরাসি ভাষার কোডগুলি নিচের মত:  fr, ISO 639-1 অনুযায়ী  fra, ISO 639-2/T এবং ISO 639-3 অনুযায়ী  fre,‌ ISO 639-2/B অনুযায়ী  FRN, পুরনো এসআইএল কোডিং পদ্ধতি অনুযায়ী   আরও দেখুন   এথ্‌নোলগ   বহিঃসংযোগ   Language Identifiers in the Markup Context   RFC 4646  http://www.w3.org/International/questions/qa-lang-2or3  বিষয়শ্রেণী:ভাষা শনাক্তকারী  la:ISO 639#ISO 639-1 nl:ISO 639#ISO 639-1
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১১:৪৬, ১২ মে ২০২৪ (ইউটিসি) রংপুর চিনি কল উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। উল্লেখযোগ্য প্রচার নেই। তথ্যসূত্রগুলো উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০৪:১৬, ২ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মুথুমারিয়ম্মান মন্দির ( তামিল: முத்து மாரியம்மன் கோவில்) বা আরুলমিগু শ্রী মুথুমারি আম্মান কোভিল হল মাতালে, শ্রীলঙ্কার একটি হিন্দু মন্দির।   উপসর্গ "মুথু", আক্ষরিক অর্থ " মুক্তা "। তামিল ভাষায় "মারি" মানে বৃষ্টি এবং "আম্মান" মানে মা। মন্দিরটি বৃষ্টি ও উর্বরতার দেবী মরিয়ম্মানকে উৎসর্গ করা হয়েছে। এই মন্দিরে রথ উৎসব সাধারণত মাগমের সাথে পূর্ণিমা পোয়া দিবসে অনুষ্ঠিত হয়। বাম|থাম্ব|200x200পিক্সেল| 108 মিটার উচ্চতা রাজগোপুরম বাম|থাম্ব|150x150পিক্সেল| তীর্থথ কেরনি   ইতিহাস  জমিটি মূলত একটি ধানক্ষেতের অংশ ছিল এবং ১৮৫২ সালে মালিক কর্তৃক উপহার দেওয়া হয়েছিল।  বর্তমান মন্দিরটি ১৮৭৪ সালে নির্মিত হয়েছিল, যার অর্থায়ন ছিল নাট্টুকোট্টাই চেত্তিয়ার । এই মন্দিরটি হিন্দু এবং বৌদ্ধ উভয়ই ব্যবহার করে। মন্দিরটি মূলত একটি গাছের নীচে একটি ছোট মূর্তি ছিল যা হিন্দু সম্প্রদায় প্রার্থনা করতো, যেটি মাতালের লোকেরা তৈরি করেছে। মন্দিরের প্রথম কুম্ভভিষেখম ১৯৬০ সালে অনুষ্ঠিত হয়েছিল।  ১৯৮৩ সালের জুলাই মাসে তামিল-বিরোধী দাঙ্গার সময় মন্দিরটি মারাত্মকভাবে ক্ষতিগ্রস্ত হয়েছিল কিন্তু পরবর্তীতে পুনরুদ্ধার করা হয়েছিল। এই মন্দিরের দৃশ্যত প্রভাবশালী বৈশিষ্ট্যগুলির মধ্যে একটি হল এর  উঁচু গোপুরম ('রাজা কোবুরুম '), মন্দিরের প্রধান উত্তর প্রবেশদ্বার ('ভাদাক্কু ভাইয়েল') এর উপরে অবস্থিত একটি বড় সজ্জিত টাওয়ার।  রাজা কোবুরুম শ্রীলঙ্কার বৃহত্তম গোপুরামগুলির মধ্যে একটি। হিন্দু দেবদেবীর ১০০৮ মূর্তিগুলি দক্ষিণ ভারতীয় ভাস্কর, নাগালিঙ্গম এবং তার পুত্র রামানাথনের কাজ, তামিলনাড়ু এবং শ্রীলঙ্কার প্রায় ১০০ ডিজাইনার, চিত্রশিল্পী এবং স্থপতিদের সহায়তায়। রাজা কবুরুম ২০০৭ সালে প্রায় ১৫০ মিলিয়ন রুপি ব্যয়ে সম্পূর্ণ হয়েছিল।   বিশেষ অনুষ্ঠান  মন্দিরে রথযাত্রা সহ প্রধান ধর্মীয় উৎসবব গুলি বার্ষিক ভিত্তিতে ফেব্রুয়ারি বা মার্চ মাসে উদযাপিত হয়।    মন্দিরে পাঁচটি অলঙ্কৃত রথ রয়েছে, যেগুলি 'থেরা' বা 'ভেট্টাই থিরুভিঝা' শহরের চারপাশে হিন্দু দেবদেবীদের মূর্তি বহন করতে ব্যবহৃত হয়, রথ অনুষ্ঠানের দিন, যা মেদিন পোয়ার আগের দিন অনুষ্ঠিত হয়। গণেশ, শিব, মহাদেবী, মুরুগান এবং চন্দেশ্বর নয়নার হল হিন্দু দেবতার পাঁচটি বিশিষ্ট মূর্তি যা ভক্তরা রথ উৎসবে বহন করে।    বিবাহের হল  এখানে একটি বড় বিয়ের হল রয়েছে। এই বিবাহ হলটি ১৮৫৬ থেকে বর্তমান পর্যন্ত ব্যবহার করা হচ্ছে।    আরও দেখুন    মাতালে জেলা  মরিয়মমান  হিন্দু উৎসবের তালিকা  দেশ অনুযায়ী হিন্দুধর্ম  হিন্দু পঞ্জিকা  হিন্দু সাম্রাজ্য এবং রাজবংশের তালিকা   তথ্যসূত্র    বহিঃসংযোগ   Category:মাতালে জেলার হিন্দু মন্দির Category:মাতালের ধর্মীয় ভবন ও স্থাপনা Category:শ্রীলঙ্কার মারিয়াম্মান মন্দির বিষয়শ্রেণী:শ্রীলঙ্কার হিন্দু মন্দির বিষয়শ্রেণী:মারিয়াম্মান মন্দির বিষয়শ্রেণী:১৯শ শতাব্দীর হিন্দু মন্দির  বিষয়শ্রেণী:উইকিউপাত্তে স্থানাঙ্ক আছে
শ্রীমঙ্গল চা নিলাম কেন্দ্র হচ্ছে বাংলাদেশের দ্বিতীয় চা নিলাম কেন্দ্র, যা সিলেটের মৌলভীবাজার জেলার শ্রীমঙ্গল উপজেলায় অবস্থিত। ২০১৭ সালের ৮ই ডিসেম্বর অর্থমন্ত্রী আবুল মাল আবদুল মুহিত নিলাম কেন্দ্রটির উদ্বোধন করেন। এবং দেশের তৃতীয় চা নিলাম কেন্দ্র হলো পঞ্চগড়ে। যা ২ সেপটেম্বর ২০২৩ সালে বাণিজ্য মন্ত্রী জনাব টিপু মুন্সি উদ্ধোধন করেন।  ইতিহাস  সিলেটে মালনীছড়া চা বাগান প্রতিষ্ঠার মাধ্যমে ১৮৪৯ সালে ব্রিটিশ হার্ডসন এই উপমহাদেশে প্রথম চা বাগান প্রতিষ্ঠা করেন। বাংলাদেশের ছোট-বড় মিলিয়ে ১৬৪টি চা বাগানের মধ্যে শুধু বৃহত্তর সিলেটেই রয়েছে ১৩৫টি চা-বাগান। যার মধ্যে ৯২টি বাগান শুধু মৌলভীবাজার এবং শ্রীমঙ্গলে অবস্থিত। তাছাড়া, সিলেট জেলায় ২০টি এবং হবিগঞ্জ জেলায় ২২টি চা বাগান রয়েছে। কিন্তু বৃহত্তর সিলেটের বাগানগুলোয় উৎপাদিত চা নিলামের জন্য নিয়ে যেতে হত চট্টগ্রামের নিলাম কেন্দ্রে। ফলে অনেক আগে থেকেই এখানে চা নিলাম কেন্দ্র চালুর দাবি করা হচ্ছিল। এরই পরিপ্রেক্ষিতে ২০১২ সালে প্রধানমন্ত্রী শেখ হাসিনা জানান যে চায়ের রাজধানী শ্রীমঙ্গলে নির্মাণ করা হবে দ্বিতীয় চা নিলাম কেন্দ্র।   বার্ষিক উৎপাদন  সিলেট বিভাগের চারটির জেলার মধ্যে (মৌলভীবাজার, হবিগঞ্জ এবং সিলেট) তিনটিই চা উৎপাদনকারী জেলা। ২০১৬ সালের বার্ষিক চা উৎপাদন সূচক মোতাবেক, ৭০,০০০ ম্যাট্রিক টন মোট চা উৎপাদনের মধ্যে শুধু বৃহত্তর সিলেটেই উৎপাদিত হয় ৬০,০০০ ম্যাট্রিক টন চা।  সিলেটে উৎপাদিত এই চায়ের ৭৫ শতাংশ জন্মেছিল শুধু মৌলভীবাজারের বাগানগুলোতে।  আরো দেখুন  চা প্রক্রিয়াজাতকরণ  বাংলাদেশে চা উৎপাদন  সিলেটের অর্থনীতি  তথ্যসূত্র  বিষয়শ্রেণী:সিলেট বিভাগের অর্থনীতি বিষয়শ্রেণী:পণ্য বিনিময় বিষয়শ্রেণী:চা নিলাম বিষয়শ্রেণী:নিলাম ঘর বিষয়শ্রেণী:সিলেট ভিত্তিক প্রতিষ্ঠান বিষয়শ্রেণী:বাংলাদেশে চা শিল্প বিষয়শ্রেণী:২০১৭-এ বাংলাদেশে প্রতিষ্ঠিত
ইসমাইল খান একজন বাংলাদেশী চিকিৎসক। তিনি একজন ফার্মাকোলজিস্ট এবং চট্টগ্রাম মেডিকেল বিশ্ববিদ্যালয়ের (চমেবি) প্রথম উপাচার্য ছিলেন। এই পদে নিয়োগ লাভের আগে তিনি ঢাকা মেডিকেল কলেজের (ঢামেক) উপাধ্যক্ষ এবং অধ্যক্ষ হিসেবে দায়িত্ব পালন করেন।   প্রারম্ভিক জীবন ও শিক্ষা  ইসমাইল খান চট্টগ্রামের মিরসরাই উপজেলার মধ্যম মঘাদিয়া গ্রামে জন্মগ্রহণ করেন। তার বাবা মো. আকরাম খান ও মা হোসনে আরা বেগম।  তিনি মীরসরাই পাইলট উচ্চ বিদ্যালয় থেকে ১৯৭৫ সালে মাধ্যমিক ও ১৯৭৭ সালে চট্টগ্রাম কলেজ থেকে উচ্চমাধ্যমিক পাস করেন। তিনি চট্টগ্রাম মেডিকেল কলেজ (চমেক) থেকে ১৯৮৪ সালে এমবিবিএস ডিগ্রি লাভ করেন। তিনি বঙ্গবন্ধু শেখ মুজিব মেডিকেল বিশ্ববিদ্যালয় থেকে ফার্মাকোলজিতে এমফিল এবং অস্ট্রেলিয়ার নিউ সাউথ ওয়েলস বিশ্ববিদ্যালয় থেকে মেডিকেল এডুকেশনে (এমই) পোস্ট গ্রাজুয়েট ডিগ্রি অর্জন করেন।   কর্মজীবন  ইসমাইল খান ১৯৮৮ সালে চট্টগ্রাম মেডিকেল কলেজে প্রভাষক হিসেবে শিক্ষকতা শুরু করেন। দেশের বিভিন্ন মেডিকেল কলেজ ছাড়াও তিনি মালয়েশিয়ার ইউনিভার্সিটি অব সায়েন্স এ তিন বছর শিক্ষকতা করেছেন। পাশাপাশি তিনি মালয়েশিয়ার সাইবারজায়া বিশ্ববিদ্যালয়ের একজন অতিথি অধ্যাপক।  কর্মজীবনে চিকিৎসা ও অধ্যাপনার পাশাপাশি ইসমাইল খান বিভিন্ন গুরুত্বপূর্ণ পদে দায়িত্ব পালন করেছেন। তিনি ঢাকা বিশ্ববিদ্যালয়ের সিনেট সদস্য ও চিকিৎসা অনুষদের নির্বাচিত ডিন, ঢাকা মেডিকেল কলেজের ফার্মাকোলজি বিভাগের প্রধান এবং মেডিকেল কলেজটির উপাধ্যক্ষ ও অধ্যক্ষ হিসেবে দায়িত্ব পালন করেন।  ইসমাইল খান ২০১৭ সালের ১৪ মে পরবর্তী চার বছরের জন্য চট্টগ্রাম মেডিকেল বিশ্ববিদ্যালয়ের প্রথম উপাচার্য হিসেবে দায়িত্বভার গ্রহণ করেন। ২০২১ সালে প্রথম মেয়াদ পূর্তির পর থেকে তিনি দ্বিতীয় মেয়াদে আরও চার বছরের জন্য বিশ্ববিদ্যালয়টির উপাচার্য পদে পুনঃনিয়োগ লাভ করেন। ২০২৪ সালের ২ সেপ্টেম্বর তিনি শারীরিক অসুস্থতার কারণ দেখিয়ে উপাচার্য পদ থেকে পদত্যাগ করেন।   সদস্যপদ  ইসমাইল বিভিন্ন পেশাজীবী সংগঠনের সক্রিয় সদস্য। ছাত্রজীবনে তিনি চট্টগ্রাম মেডিকেল কলেজ ছাত্রলীগের সভাপতি (১৯৮২-১৯৮৩) ছিলেন। বাংলাদেশ মেডিক্যাল এসোসিয়েশন (বিএমএ) ও স্বাধীনতা চিকিৎসক পরিষদের (স্বাচিপ) বিভিন্ন পদে দায়িত্ব পালন করেছেন তিনি। এছাড়া তিনি বাংলাদেশ মেডিকেল রিসার্চ কাউন্সিলের (বিএমআরসি) এর রিসার্চ কমিটির সভাপতি হিসেবে দায়িত্ব পালন করেন।   তথ্যসূত্র   বিষয়শ্রেণী:চট্টগ্রাম জেলার ব্যক্তি বিষয়শ্রেণী:বাংলাদেশী চিকিৎসক বিষয়শ্রেণী:বাংলাদেশী শিক্ষায়তনিক বিষয়শ্রেণী:চট্টগ্রাম জেলার চিকিৎসক বিষয়শ্রেণী:মীরসরাই উপজেলার ব্যক্তি বিষয়শ্রেণী:চট্টগ্রাম কলেজের প্রাক্তন শিক্ষার্থী বিষয়শ্রেণী:ঢাকা মেডিকেল কলেজের অধ্যক্ষ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চট্টগ্রাম মেডিকেল বিশ্ববিদ্যালয়ের উপাচার্য বিষয়শ্রেণী:চট্টগ্রাম মেডিকেল কলেজের প্রাক্তন শিক্ষার্থী বিষয়শ্রেণী:বাংলাদেশ মেডিক্যাল বিশ্ববিদ্যালয়ের প্রাক্তন শিক্ষার্থী
পেঁড়া বা প্যাঁড়া একধরনের মিষ্টি যা বাংলাদেশ, ভারত, পাকিস্তান, শ্রীলঙ্কাসহ দক্ষিণ এশিয়ার দেশসমূহে জনপ্রিয়। সাধারণত পুরু, আধা-শক্ত টুকরাকারে মিষ্টিটি তৈরী করা হয়। প্রধান উপাদানগুলো হচ্ছে খোয়া, চিনি এবং প্রথাগত সুগন্ধি, এলাচ বীজ, পেস্তা বাদাম ও জাফরান। এটার রঙ ক্রিম সাদা ক্যারামেল রঙেরও হয়। পেড়া শব্দটি সাধারণত থকথকে জিনিসের জন্য ব্যবহৃত হয় যেমন ময়দা, খোয়া। এর বিভিন্ন নাম এবং উচ্চারণ আছে। যেমন, পেধা, পেন্ডা গুজরাটি)।  পেড়ার উদ্ভব ঘটে মথুরাতে যা আজকের দিনে ভারতের উত্তরপ্রদেশ। মথুরা পেড়ে মথুরার বিখ্যাত পেড়া।এখান থেকে ভারত সহ দক্ষিণ এশিয়ার বিভিন্ন অঞ্চলে পেড়া ছড়িয়ে পড়েছে। ১৮৫০ সালে লক্ষ্ণৌর ঠাকুর রাম রতন সিং ধার্বাদ (বর্তমান দিনের কর্ণাটক) চলে আসেন এবং পেড়ার প্রচলন শুরু করেন। সেখানকার ধার্বাদ পেড়া বিখ্যাত।Ashwin Rajagopalan (26 January 2016). মহারাষ্ট্র সাতারার কান্দি পেড়া এক ধরনের পেড়া।13 products have potential for GI registration  ধর্মীয় অনুষ্ঠানে লাড্ডু, পেড়া ইত্যাদি অনেকসময় প্রসাদ হিসেবে ব্যবহার করা হয়।   তথ্যসূত্র   বিষয়শ্রেণী:ভারতীয় মিষ্টান্ন বিষয়শ্রেণী:নেপালি রন্ধনশৈলী বিষয়শ্রেণী:উত্তরপ্রদেশী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:গুজরাতি রন্ধনশৈলী বিষয়শ্রেণী:কনফেকশনারি
আজমির দরগাহ আক্রমণ (যা আজমির দরগাহ বিস্ফোট নামেও পরিচিত) সেই ঘটনাটি ২০০৭ সালের ১১ অক্টোবর রাজস্থানের বিখ্যাত সুফী দরবেশ মঈনুদ্দীন চিশতীর দরগাহর বাহিরে ইফতার শুরুর ঠিক পরে ঘটে। তদন্তে প্রথমত সন্ত্রাসবাদী সংগঠন লস্কর এ তৈয়বার দিকে নজর দেওয়া হয়েছিলো। কিন্তু পরে তদন্তে জানা যায় যে আসলে এই বিস্ফোরণের পেছনে হিন্দুত্ববাদী সংগঠন রাষ্ট্রীয় স্বয়ংসেবক সঙ্ঘ ও এর প্রমুখ শাখা সংগঠন অভিনব ভারত নামক কট্টরপন্থী সংগঠনের হাত আছে।Aseemanand links Mohan Bhagwat to terror attacks তদন্তে এও জানা যায় যে ঘটনার পেছনে রয়েছে তাদের নেতার আদেশে চার জন মিলে এই সমস্ত ভারতীয় জাতীয় কংগ্রেসের বিভিন্ন বড় নেতাও জড়িত।   আক্রমণ  ১১ অক্টোবর ২০০৭ সালে রাজস্থানের, খাজা মঈনুদ্দিন চিশতী-এর দরগাহ চত্বরেরর কিছুদূরেই ইফতাররত জনগণেরর মধ্যে টিফিন বাক্সের ভেতর বোমা রাখা হয়। এই বিস্ফোরণ তিন মানুষের জীবন কেড়েনেয় ও আরও সতেরো জন লোক জখম হন। পরে বিস্ফোরণ স্থাল থেকে পুলিশ কয়েকটি মোবাইল উদ্ধার করে। এর থেকে পুলিশের অণুমান যে বিস্ফোরণের জন্যে নিশ্চয় অধুনিক প্রকৌশল ব্যবহার করা হয়েছে।   তদন্ত  তদন্তকারীরা এই বিস্ফারণের পেছনে পাকিস্তানেরর, লস্কর এ তৈয়বার উপর সন্দেহ করে। যার ফলে ভারতীয় গণমাধ্যমগুলি এই আক্রমণকে ভারতে বিস্তৃত সূফি মতবাদের বিরুদ্ধে ইসলামী কট্টরপন্থীদের আক্রমণ হিসেবে চিহ্নিত করে।  ২২ অক্টোবর ২০১০, পাঁচ সন্দেহভাজন ভারতীয় সন্ত্রাস নির্মূলন স্কুয়াড কর্তৃক গেরেফতার হয়, তারা এই বিস্ফোরণের সাথে জড়িত ছিল। এই পাঁচ জনের চার জনই হিন্দুত্ববাদী সংগঠন রাষ্ট্রীয় স্বয়ংসেবক সঙ্ঘের সাথে সংযুক্ত।   তথ্যসূত্র    আরও দেখুন   হিন্দু সন্ত্রাস   আরও পড়ুন      বহিঃসংযোগ    In the words of a zealot…. Tehelka. 15 January 2011.  Ajmer blast accused claims Shinde forced him to name RSS chief Bhagwat   বিষয়শ্রেণী:২০০৭-এ ভারতে খুন বিষয়শ্রেণী:আজমিরের ইতিহাস বিষয়শ্রেণী:হিন্দু সন্ত্রাসবাদ বিষয়শ্রেণী:রাজস্থানে অপরাধ বিষয়শ্রেণী:ভারতের ধর্মীয় ভবন ও স্থাপনায় হামলা বিষয়শ্রেণী:ভারতে হিন্দু অনুপ্রাণিত সহিংসতা বিষয়শ্রেণী:ভারতে হিন্দুত্ব সন্ত্রাসী হামলা বিষয়শ্রেণী:ভারতে মুসলিম নির্যাতন বিষয়শ্রেণী:ভারতে ইসলাম বিদ্বেষ বিষয়শ্রেণী:ভারতে হিন্দু কর্তৃক মুসলিম নির্যাতন বিষয়শ্রেণী:ভারতের মসজিদে হামলা বিষয়শ্রেণী:ইসলামভীতি বিষয়শ্রেণী:মুসলিম নির্যাতন বিষয়শ্রেণী:ভারতের ধর্মীয় ভবনে বোমা হামলা বিষয়শ্রেণী:হিন্দু সন্ত্রাসবাদী ঘটনা
বাংলা কফি বা বন কফি হচ্ছে কফি পরিবারের একটি উদ্ভিদ প্রজাতি। এটি বাংলাদেশ, ভারত, নেপাল ও ভুটান-এ পাওয়া যায়।  এটি প্রাথমিকভাবে গ্রীষ্মমণ্ডলীয় এবং উপ-গ্রীষ্মমণ্ডলীয় আর্দ্র চওড়া পাতার বনে পাওয়া যায় যেমন স্রোতের ধারে স্যাঁতসেঁতে অঞ্চলে, তবে শুষ্ক মিশ্র বন এবং পশ্চিমবঙ্গের মহানন্দা বন্যপ্রাণী অভয়ারণ্যের মতো শাল বনেও পাওয়া যায়, পাশাপাশি বর্ষা বনে পাওয়া যেতে পারে। বর্ষা বনে এটি একটি পুরু নিচুগাছের স্তর গঠন করে। এটি পশ্চিমবঙ্গ এবং মেঘালয়ের বনাঞ্চল এবং নেপালের গণ্ডকী নদীর অববাহিকার মতো কিছু অঞ্চলের পরিসীমা জুড়ে একটি সাধারণ প্রজাতি এবং এসব অঞ্চলের ঝোপঝাড় উদ্ভিদের একটি প্রধান উপাদান।  তথ্যসূত্র  বহিঃসংযোগ      বিষয়শ্রেণী:কফি বিষয়শ্রেণী:ভারতীয় উপমহাদেশের উদ্ভিদকুল
হুয়াংফু নদী পূর্ব চীনের একটি নদী। ১১৩ কিলোমিটার (৭০ মাইল) দৈর্ঘ্যের নদীটি সাংহাই নগরীর মধ্য দিয়ে প্রবাহিত হত যা প্রাচীন চীনের যুদ্ধরত সময়কালে (৪৭৫ খ্রিস্টপূর্ব - ২২১ খ্রিষ্টপূর্বে) যুদ্ধরত চতুষ্টয় রাজ্যের অন্যতম লর্ড চুনশেনের দ্বারা প্রথম খনন করে প্রতিষ্ঠা করা হয়েছিল। এটি পূর্ব চীন সাগরে পতিত হওয়ার আগে ইয়াংসি এর শেষ উল্লেখযোগ্য উপনদী ।এই নদীটি বুন্দ এবং লুজিয়াজুই নদীর তীরে অবস্থিত।  থাম্ব|ফুতুং জেলার মধ্য দিয়ে যাচ্ছিল হুয়াংফু নদীর উপগ্রহের চিত্র হুয়াংফু ("ইয়েলো ব্যাংক") সাংহাইয়ের বৃহত্তম নদী, সুঝোউ ক্রিক এর প্রধান শাখা নদী। এটি গড়ে  প্রশস্ত এবং  গভীর। এটি শহরটিকে দুটি অঞ্চলে বিভক্ত করেছে: ফুতুং ("পূর্ব তীর") এবং ফুশি ("পশ্চিম তীর")।    সেতুর নাম সমূহ    সঙপু ব্রিজ   এক্সুপু ব্রিজ   লুপু ব্রিজ   নানপু ব্রিজ   ইয়াংপু ব্রিজ   সুড়ঙ্গ  নদীর নিচে সাংহাই মেট্রোর এক নম্বর লাইন 12, লাইন 4, লাইন 2, লাইন 9, লাইন 4 (দু'বার), লাইন 8, লাইন 13, লাইন 6, লাইন 11 এবং লাইন 5 (উত্তর থেকে দক্ষিণে) ভৌগোলিক দিক থেকে)।  নদীর তলদেশের মধ্য দিয়ে অনেকগুলি টানেল চলে গেছে।   ফেরি  থাম্ব|ফুতুংয়ে নদীর তীরে প্রমোদতরী সাংহাই ফেরি কর্তৃপক্ষের দ্বারা পরিচালিত বর্তমানে বেশ কয়েকটি ফেরি লাইন রয়েছে। পাশাপাশি, অসংখ্য প্রমোদ তরীও ফুতুং অঞ্চলে বন্দরের দিকে চলাচল করে।   বিতর্ক  ২০১৩ সালের মার্চ মাসে, সাংহাইয়ের হুয়াংফু নদীতে প্রায় ১৬০০০ সংখ্যক মৃত শূকর ভাসতে দেখা গেছে।  শূকরগুলো ছিল জিয়াশিং শহরের নামাঙ্কিত, তার উৎস চেচিয়াং শহর হতে পারে; একটি নিউজ এজেন্সি ইঙ্গিত দেয় যে নিষ্পত্তি ব্যয় এড়াতে মৃত শূকরগুলি প্রায়শই চীনের নদীতে ফেলে দেওয়া হয়।  তবে স্থানীয় কৃষকরা সেগুলো ফেলে দেয়ার অভিযোগ অস্বীকার করেছেন।    আরও দেখুন    চীনের ভূগোল   চীন নদীগুলির তালিকা   নোট    তথ্যসূত্র    উদ্ধৃতিসমূহ    গ্রন্থ-পঁজী    Sladen, Douglas (1895), "Bits of China", The Japs at Home, 5th ed., New York: New Amsterdam Book Co., pp. 276–354.  বিষয়শ্রেণী:চীনা ভাষার বহিঃসংযোগ থাকা নিবন্ধ বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ বিষয়শ্রেণী:চীনা ভাষার লেখা থাকা নিবন্ধ
যৌথমূলধন কোম্পানি ও ফার্মসমূহের পরিদপ্তর (আরজেএসসি) হল বাংলাদেশ সরকারের একটি প্রতিষ্ঠান যা বাংলাদেশের আইন অনুযায়ী কোম্পানি ও অন্যন্য প্রতিষ্ঠান গঠনের সুবিধা প্রদান করে, সেগুলোর নিবন্ধন প্রদান করে এবং প্রতিষ্ঠাসমূহের মালিকানা সম্পর্কিত সকল নথিপত্র সংরক্ষণ করে। প্রতিষ্ঠানটি একজন নিবন্ধকের অধীনে কার্যক্রম পরিচালনা করে থাকে।  ইতিহাস ভারত বিভাগের পর পাকিস্তান বাণিজ্য মন্ত্রণালয়ের অধীনে চট্টগ্রামে প্রতিষ্ঠানটি যাত্রা শুরু করে। এ সময় কলকাতাতে নিবন্ধিত পূর্ব পাকিস্তানের কিছু কোম্পানি, পেশাদার সংগঠন ও অংশীদারী কারবারের নথিপত্র নিয়ে নিয়ে কার্যক্রম শুরু হয়। ১৯৬২ সালে এর প্রধথান কার্যালয় ঢাকায় স্থানান্তর করা হয়। ২০১৫ সালের জুন পর্যন্ত প্রতিষ্ঠানটির হিসেব অনুযায়ী, এর অধীনে ১ লক্ষ ৯০ হাজার প্রতিষ্ঠান নিবন্ধিত রয়েছে।  কার্যাবলি যৌথমূলধন কোম্পানি ও ফার্মসমূহের পরিদপ্তর মূলত পাবলিক কোম্পানি, প্রাইভেট কোম্পানি, বিদেশি কোম্পানি, ট্রেড অরগানাইজেশন (বাণিজ্য সংগঠন), সোসাইটি (সমিতি) এবং পার্টনারশিপ ফার্ম (অংশীদারী কারবার) নিয়ে কাজ করে। আরজেএসসি এসব প্রতিষ্ঠানের নামের ছাড়পত্র, নিবন্ধন, প্রত্যায়িত অনুলিপি প্রদান, উইন্ডিং আপ ও স্ট্রাক অফ নিয়ে কাজ করে।  তথ্যসূত্র  বিষয়শ্রেণী:১৯৬২-এ প্রতিষ্ঠিত বিষয়শ্রেণী:সরকারি সংস্থা বিষয়শ্রেণী:বাণিজ্য মন্ত্রণালয় (বাংলাদেশ) বিষয়শ্রেণী:বাংলাদেশ সরকার
ফ্রেদেরিক রিস রোনোউ (; জন্ম: ৪ আগস্ট ১৯৯২; ফ্রেদেরিক রোনোউ নামে সুপরিচিত) হলেন একজন ডেনীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিন এবং ডেনমার্ক জাতীয় দলের হয়ে গোলরক্ষক হিসেবে খেলেন।  ২০১০ সালে, রোনোউ ডেনমার্ক অনূর্ধ্ব-১৮ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ডেনমার্কের বয়সভিত্তিক দলের হয়ে খেলার পর, তিনি ২০১৬ সালে ডেনমার্কের হয়ে আন্তর্জাতিক পর্যায়ে অভিষেক করেছেন; ডেনমার্কের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।  প্রারম্ভিক জীবন ফ্রেদেরিক রিস রোনোউ ১৯৯২ সালের ৪ঠা আগস্ট তারিখে ডেনমার্কের হরসেন্সে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রোনোউ ডেনমার্ক অনূর্ধ্ব-১৮, ডেনমার্ক অনূর্ধ্ব-১৯, ডেনমার্ক অনূর্ধ্ব-২০ এবং ডেনমার্ক অনূর্ধ্ব-২১ দলের হয়ে খেলার মাধ্যমে ডেনমার্কের প্রতিনিধিত্ব করেছেন। ডেনমার্কের বয়সভিত্তিক দলের হয়ে তিনি প্রায় ৬ বছরে ২২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ডেনমার্ক  ২০১৬  ৪  ০ ২০১৭  ২  ০ ২০১৮  ১  ০ ২০২০  ১  ০ সর্বমোট  ৮  ০  তথ্যসূত্র  বহিঃসংযোগ                       বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ডেনীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:১. ফুটবল ক্লাব ইউনিয়ন বার্লিনের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ডেনমার্কের আন্তর্জাতিক যুব ফুটবলার বিষয়শ্রেণী:ডেনমার্কের আন্তর্জাতিক ফুটবলার বিষয়শ্রেণী:আইন্ট্রাখট ফ্রাঙ্কফুর্টের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব শালকে ০৪-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:জার্মানিতে ডেনীয় প্রবাসী ক্রীড়াবিদ বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল গোলরক্ষক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৩:৫৬, ১৪ জুলাই ২০২৩ (ইউটিসি) সোনাইছড়ি উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উচ্চ বিদ্যালয় স্বয়ংক্রিয়ভাবে উল্লেখযোগ্য নয়। এছাড়া বিদ্যালয়টির কোন ঐতিহাসিক গুরুত্ব বিদ্যমান নেই। আবার এটির উল্লেখযোগ্য প্রচারণাও পাওয়া যায় নি। ≈ ফারহান  «আলাপ» ১৬:৩৫, ৮ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
লাউদোহা (ইংরেজি: Laudoha) ভারতের পশ্চিমবঙ্গ রাজ্যের পশ্চিম বর্ধমান জেলার ফরিদপুর-দূর্গাপুর উন্নয়ন ব্লকের একটি গ্রাম। এই গ্রামটি  দুর্গাপুর মহকুমার অন্তর্গত।  জনসংখ্যার উপাত্ত  ভারতের ২০১১ সালের আদমশুমারি অনুসারে লাউদোহা গ্রামের জনসংখ্যা হল ২৩৯৯ জন। এর মধ্যে পুরুষ ১২৩২ জন (৫১%) এবং নারী ১১৬৭ জন (৪৯%)। এই গ্রামের জনসংখ্যার ২৫৭ জন হল ৬ বছর বা তার কম বয়সী। লাউদোহা গ্রামে সাক্ষর মানুষের সংখ্যা হল ১,৬৬০ জন (৬বছরের উর্ধ্বে ৭৭.৫০%)।   শিক্ষা প্রতিষ্ঠান  লাউদোহার কে.টি.বি. ইনস্টিটিউশন একটি বাংলা মাধ্যম বিদ্যালয়। এটিকে ১৯৬৩ সালে প্রতিষ্ঠা করা হয় I বিদ্যালয়টিতে পঞ্চম শ্রেণি থেকে দ্বাদশ শ্রেণি পর্যন্ত পঠনপাঠনের সুবিধা রয়েছে। এই বিদ্যলয়টিতে ১২ টি কম্পিউটার, ২০০০ বই সমেত একটি গ্রন্থাগার এবং একটি খেলার মাঠ রয়েছে।  কালীপুর উচ্চ বিদ্যালয়, ১৯০৭ সালে প্রতিষ্ঠিত একটি বাংলা-মধ্যম বিদ্যালয়। বিদ্যালয়টিতে পঞ্চম শ্রেণি থেকে দশম শ্রেণি পর্যন্ত পঠনপাঠনের সুবিধা রয়েছে।   স্বাস্থ্যসেবা  লাউদোহায় ৩০ টি শয্যা বিশিষ্ট লাউদোহা গ্রামীণ হাসপাতালটি ফরিদপুর-দুর্গাপুর সিডি ব্লকের অন্যতম প্রধান সরকারী চিকিৎসা কেন্দ্র। ইছাপুরের অন্তর্গত লোয়াপুরে  ছয় শয্যা বিশিষ্ট একটি প্রাথমিক স্বাস্থ্যকেন্দ্র রয়েছে। ধবনীর  অন্তর্গত কাঁটাবেড়িয়াতে ১০ টি শয্যা বিশিষ্ট আরও একটি প্রাথমিক স্বাস্থ্যকেন্দ্র রয়েছে।   তথ্যসূত্র   বিষয়শ্রেণী:পশ্চিম বর্ধমান জেলার গ্রাম
বিদিত লাল দাস (১৯৩৮ - ৮ অক্টোবর ২০১২) বাংলাদেশের একজন অন্যতম সঙ্গীত গবেষক, সুরকার ও শিল্পী। তিনি ছিলেন মহান মুক্তিযুদ্ধের একজন সংগঠক এবং স্বাধীন বাংলা বেতার কেন্দ্রের অন্যতম সুর শিল্পী। বিভাগীয় শহর সিলেটেই তিনি আজীবন বসবাস করেছেন এবং সঙ্গীত চর্চা করেছেন।   জন্ম  ১৯৩৮ সালে বিজিত লাল দাস জন্মগ্রহণ করেন।   শিক্ষা ও সঙ্গীত জীবনে হতেখড়ি  তিনি ১৯৪৬ সালে শিলং-এ বিদ্যালয়ে ভর্তি হন। মাত্র ৭ বছর বয়সে তার সঙ্গীত-এ হাতেখড়ি হয় ওস্তাদ সুর সাগর প্রাণ দাসের নিকটে। তিনি ওস্তাদ ফুল মোহাম্মদের নিকটে উচ্চাঙ্গ সঙ্গীতের তালিম নেন।   সঙ্গীত জীবন  বিজিত লাল দাস ১৯৬২ সালে পাকিস্তান রেডিও-তে হাসন রাজার গান গেয়ে তার সঙ্গীত শিল্পী জীবনের সূচনা করেন। ১৯৭১ সালে মহান মুক্তিযুদ্ধের সময় তিনি সঙ্গীত শিল্পীদের একজন হিসেবে স্বাধীন বাংলা বেতার কেন্দ্রে যোগদান করেন ও সেখানে লোকসঙ্গীত পরিবেশন করেন নিয়মিতভাবে। ১৯৮১ সালে তার কনিষ্ঠ পুত্র নিলম মাত্র ৪ বছর বয়সে মৃত্যুবরণ করে এবং তাতে তিনি যথেষ্ট ভেঙ্গে পড়েন। পরবর্তী সময়ে তিনি তার এই পুত্রের নামানুসারে "নিলম সঙ্গীত একাডেমী" নামে একটি সংগঠন প্রতিষ্ঠা করেন।   সঙ্গীত নিয়ে গবেষণা  সিলেটের একজন বাসিন্দা হিসেবে সিলেটের প্রতি এবং সিলেটি ভাষা ও সঙ্গীতের প্রতি তার ছিল অপার টান। তাই তিনি বহু সিলেটি গান রচনা করেছেন। এছাড়া বিজিত লাল দাস লোকসঙ্গীত, বিশেষ করে সিলেটি লোকসঙ্গীত নিয়ে বিস্তর গবেষণা করেছেন এবং তার এই গবেষণার ফল হিসেবে তিনি "সুরমাপারের গান" নামক একটি গ্রন্থ রচনা করেন।   মৃত্যু  ২০১২ সালে ৮ অক্টোবর তারিখ ভোর পাঁচটায় ঢাকার একটি হাসপাতালে এই সঙ্গীতগুরু ৭৪ বছর বয়সে শেষ নিঃশ্বাস ত্যাগ করেন।   কয়েকটি জনপ্রিয় গান   সাধের লাউ বানালাইলো মোরে বৈরাগীনিউজ এশিয়া ২৪  মরিলে কান্দিস না আমার দায়  বিনোদিনী  আমি কেমন করে পত্র লিখি গো বন্ধুরে, গ্রাম-পুষ্টাফিশ নাই জানা   তথ্যসূত্র    বহিঃসংযোগ   বিষয়শ্রেণী:১৯৩৮-এ জন্ম বিষয়শ্রেণী:২০১২-এ মৃত্যু বিষয়শ্রেণী:সুরকার বিষয়শ্রেণী:সিলেটি সঙ্গীতশিল্পী
পরিচিতি রাজা রবিবর্মা ছিলেন ভারতের এক বিখ্যাত চিত্রশিল্পী। নান্দনিকতা এবং বৃহত্তর সামাজিক কারণে তাকে  ভারতীয় শিল্প-এর ইতিহাসে সেরাদের একজন হিসেবে বিবেচনা করা হয়।Nagam Aiya, The Travancore State Manual   100px|left  ব্যক্তিগত জীবন রবিবর্মা ত্রাভাঙ্কোর পূর্বতন রাজ্যের কিলিমানূর প্রাসাদে এক অভিজাত পরিবারে জন্মগ্রহণ করেন। এই পরিবার ২০০ বছরেরো বেশি সময় ধরে ত্রাভাঙ্কোর মাতৃতান্ত্রিক রাজ পরিবারের রাজকন্যাদের জন্য জীবনসঙ্গীর ব্যবস্থা করে আসছিল। 100px|left 100px|left  বিবাহ ১৮৬৬ সালে ১৮ বছর বয়সে, বর্মা মাবেলিকরা র রাজকীয় পরিবারের ১২ বছর বয়সী ভাগীরাথী বাঈ-কে বিয়ে করেন। এই দম্পতির ৫ জন সন্তানের জন্ম দিয়েছিল যার মধ্যে দুইজন পুত্র সন্তান ও তিন জন কন্যা সন্তান ছিল।   100px|left  শিল্পজীবন বর্মা আলিয়াম থিরুলির পৃষ্ঠপোষকতায় তার প্রশিক্ষণ শুরু করেন। আলিয়াম থিরুলি ছিলেন পরবর্তী ত্রাভাঙ্কোর মহারাজা।"The Diary of C. Rajaraja Varma" 100px|left  প্রশিক্ষন তিনি মাদুরাই তে ছবি আঁকার মৌলিক বিষয় গুলি আয়ত্ত করেন। পরবর্তীতে, তিনি রামা স্বামী নাইডুর কাছ থেকে জলরঙ  এবং ডাচ প্রতিকৃতি শিল্পী থিওডর জেনসনের কাছ থেকে তৈলরঙে প্রশিক্ষণ লাভ করেন।  100px|left  এডগার থার্স্টনের প্রভাব ব্রিটিশ শাসক এডগার থার্স্টন বর্মা এবং তার ভাইদের ক্যারিয়ারের উন্নতির জন্য গুরুত্বপূর্ণ ভুমিকা রেখেছিলেন।   100px|left  প্রদর্শনী ১৯৭৩ সালে বর্মা ভিয়েনাতে তার চিত্রকর্মের প্রদর্শনীর জন্য পুরষ্কার পাওয়ার পর ব্যাপক প্রশংসা কুড়িয়েছিলেন।   ১৮৯৩ সালে শিকাগোতে অনুষ্ঠিত ওয়ার্ল্ডস কলম্বিয়ান এক্সপোজিশন-এ বর্মার চিত্রকর্ম পাঠানো হয়েছিল এবং তাকে তিনটি স্বর্ণপদক দেওয়া হয়েছিল।Kilimanoor Chandran, Ravi Varmayum Chitrakalayum(in Malayalam), Department of Culture, Kerala, 1998.  100px|left  সংগ্রহ তাঁর অনেক অসাধারণ চিত্রকর্ম লক্ষ্মী বিলাস প্রাসাদ, ভাদোদরা-এ সংরক্ষিত আছে।  100px|left  ছাপাখানা স্পষ্টতই, ত্রাভানকোরের তৎকালীন দেওয়ান, টি মাধব রাও-এর পরামর্শে, রবি বর্মা ১৮৯৪ সালে ঘাটকোপার মুম্বাইতে একটি লিথোগ্রাফিক ছাপাখানা শুরু করেন এবং পরে ১৮৯৯ সালে এটি মহারাষ্ট্রের লোনাওয়ালা কাছে মালাভলিতে স্থানান্তরিত করেন।  100px|left  সম্মাননা ১৯০৪ সালে, ব্রিটিশ রাজা সম্রাটের পক্ষে, ভারতের ভাইসরয় লর্ড কার্জন বর্মাকে কায়সার-ই-হিন্দ স্বর্ণপদক প্রদান করেন।  100px|left  মৃত্যু ত্রাভাঙ্কোর আত্তিঙ্গালে ১৯০৬ খ্রিষ্টাব্দের ২ অক্টোবার ৫৬ বছর বয়সে বর্মা মারা যান।  100px|left  প্রধান শিল্পকর্ম রবি বর্মার পৌরাণিক চরিত্রগুলির উপস্থাপনা ভারতীয় মহাকাব্যগুলির একটি অংশ হয়ে উঠেছে।  তার কিছু উল্লেখযোগ্য শিল্পকর্মের মধ্যে রয়েছে;100px|left  তিলোত্তমা তিলোত্তমা, ১৮৯৬ সালের একটি ক্রোমোলিথোগ্রাফ 100px|left  দময়ন্তী  দময়ন্তী ১৮৯৯ সালের ক্যানভাসে নির্মিত একটি তেলরং চিত্র, রাজকুমারী দময়ন্তী রয়েল সোয়ানের সাথে নালা সম্পর্কে কথা বলছেন। 100px|left  গ্যালাক্সি অফ মিউজিশিয়ান গ্যালাক্সি অফ মিউজিশিয়ান, ক্যানভাসে এক তৈলচিত্র 100px|left  মহারাষ্ট্রীয় মহিলা মহারাষ্ট্রীয় মহিলা, ক্যানভাসে এক তৈলচিত্র 100px|left  References